Bulantrisna Djelantik

Si Ayu Bulantrisna Djelantik (Setyembre 8, 1947 – Pebrero 24, 2021) ay isang ipinanganak na Olandes na Indones na Balines na mananayaw-pambayan, espesyalista sa ENT specialist, at isang lekturer sa fakuldad ng medisina sa Pamantasang Padjadjaran.

Maagang buhay at edukasyon 
Si Bulantrisna ay ipinanganak bilang unang anak sa limang magkakapatid, mula sa mag-asawang Balines-Olandes na sina Dr. AA Made Djelantik at Astri Henriette Zwart. Ang kaniyang ama ay anak ni I Gusti Bagus Jelantik, ang hari ng Rehensiyang Karangasem. Ang kaniyang ina ay anak ng sikat na Olandes na designer na si Piet Zwart, isang tagapagtaguyod ng kilusang De Stijl. Ang ama ni Bulantrisna ay nag-aaral sa Olanda noong panahon ng aklasan para sa kalayaan ng Indonesia, kung saan nakilala niya ang kaniyang magiging asawa. Bilang isang WHO malaryohista at pinuno ng Bali Health Department, si Dr. Djelantik ay nagtrabaho sa maraming lugar sa Indonesia at sa ibang bansa.

Ginugol ni Bulantrisna ang kaniyang pagkabata sa Bali, kung saan ipinatawag ng kaniyang ama ang mga tradisynal na dalubhasa sa sayaw na nagturo sa kaniya at sa kaniyang mga kapatid ng klasikal na sayaw na Balinese. Pagkatapos ay ipinagpatuloy niya ang kaniyang pag-aaral sa medisina sa Bandung, Indonesia, at nagkaroon siya ng karera bilang isang doktor at nanirahan sa ibang bansa ng ilang taon kasama na sa Estados Unidos.

Karera 
Bumalik siya sa Indonesia pagkatapos ng apat na taon sa ibang bansa at nanirahan sa Bandung. Nagturo siya sa fakuldad ng medisina sa Pamantasang Padjadjaran, at nagtrabaho bilang isang Otorinolaringolohista. Si Bulantrisna din ang tagapangulo ng Southeast Asia Society for Sound Hearing.

Nagtatag si Bulantrisna ng studio pansayaw na tinatawag na Bengkel Tari Ayu Bulan (Workshop Pansayaw ni Ayu Bulan), na aktibo pa rin sa pagsasagawa ng mga workshop at pagtatanghal sa Indonesia gayundin sa maraming iba pang mga bansa. Pangunahin niyang ginampanan ang mga klasikal na sayaw ng legong kasama ang kaniyang dance troupe, na nakabase sa Jakarta. Nakipagtulungan din siya sa koreograpia sa iba, tulad ni Retno Maruti, ang master ng mga klasikal na sayaw na Javanes.

Bukod sa mga sayaw, sinuportahan din ni Bulantrisna ang paggawa ng pelikula at pelikula sa Indonesia kasama ang Balitaksu Foundation, at ang paglalathala ng sining at panitikang pambata sa Lathalaing Saritaksu.

Personal na buhay 
Namatay si Bulantrisna noong Pebrero 24, 2021 dahil sa pancreatic cancer.

Mga sanggunian